Τζον Όσμπορν (πολιτικός)

Ο Τζον Άλφρεντ Όσμπορν (John Alfred Osborne, 27 Μαΐου 1936  – 2 Ιανουαρίου 2011Former Montserrat Chief Minister Osborne dies στον επίσημο δικτυακό τόπο της κυβέρνησης της Τζαμάικα, 2-1-2011.) ήταν πολιτικός από το Μοντσερράτ, ο οποίος χρημάτισε επικεφαλής υπουργός από το 1978 ως το 1991 και από το 2001 ως το 2006.

 Πολιτική σταδιοδρομία  
Έγινε για πρώτη φορά επικεφαλής της κυβέρνησης τον Νοέμβριο του 1978, ως μέλος του Απελευθερωτικού Κινήματος του Λαού και παρέμεινε ανώτερος υπουργός ως την ήττα του στις εκλογές, στις 10 Οκτωβρίου 1991. Ως το 2001 είχε αυτομολήσει σε ένα άλλο κόμμα, στο Νέο Απελευθερωτικό Κίνημα του Λαού (NPLM). Επί της ηγεσίας του, το NPLM κέρδισε 7 επί συνόλου 9 εδρών στο νομοθετικό συμβούλιο, στις εκλογές που διεξήχθησαν στις 2 Απριλίου 2001Μοντσερράτ  στον δικτυακό τόπο της Κοινοπολιτείας των Εθνών με αποτέλεσμα να επανέλθει στο αξίωμα  του ανώτερου υπουργού από τις 5 Απριλίου 2001 ως τις 3 Ιουνίου 2006, οπότε παραιτήθηκε έπειτα από την ήττα του κόμματός του στις εκλογές εκείνης της χρονιάς. Ένα από τα σημαντικότερα ζητήματα που η κυβέρνησή του αντιμετώπισε ήταν η ανοικοδόμηση του νησιού, ύστερα από την έκρηξη του ηφαιστείου στα νότια, που είχε ως αποτέλεσμα να θαφτεί κάτω από την τέφρα η πρωτεύουσα Πλίμουθ και να εγκαταλείψουν την πόλη οι κάτοικοί της. Η έκρηξη ξεκίνησε τον Ιούλιο του 1995 και συνεχίζεται μέχρι πρόσφατα, αν και σε μικρότερη κλίμακα. Το 2005 άρχισε να λειτουργεί ξανά το αεροδρόμιο και σταδιακά επέστρεψαν και οι τουρίστες.

Τον Ιούλιο του 2008 το αεροδρόμιο Τζέραλντς στο Μοντσερράτ μετονομάστηκε σε Αεροδρόμιο Τζον Α. Όσμπορν προς τιμήν του.Montserrat renames its airport  στον ιστότοπο Travel Daily News

Πέθανε στις 2 Ιανουαρίου 2011, έπειτα από μακροχρόνια ασθένεια.

 Παραπομπές 

Οσμπορν, Τζον